b'\n_START_ARTICLE_\nMargasis pla\xc4\x8diakaktis\n_START_SECTION_\nApib\xc5\xabdinimas\n_START_PARAGRAPH_\nGana didel\xc4\x97 arba didel\xc4\x97 \xc5\xbeuvis. Pana\xc5\xa1us \xc4\xaf balt\xc4\x85j\xc4\xaf pla\xc4\x8diakakt\xc4\xaf, nuo kurio skiriasi tamsesne spalva, didesne galva, ilgesniais kr\xc5\xabtininiais pelekais ir \xc5\xbeymiai trumpesniu \xc5\xbearnynu. \xc5\xbdvynai vidutinio dyd\xc5\xbeio. Subrendusios \xc5\xbeuvies vidutinis k\xc5\xabno ilgis 60\xc2\xa0cm, arba tarp 55\xe2\x80\x9370\xc2\xa0cm. Stambiausi individai siekia iki 146\xc2\xa0cm ilgio, bet pasitaiko labai retai. Did\xc5\xbeiausias sugauta Ilinojaus valstijoje sv\xc4\x97r\xc4\x97\xc2\xa0\xe2\x80\x93 42 kg. I\xc5\xa1gyvena iki 20 met\xc5\xb3.\n_START_SECTION_\nMaitinimasis\n_START_PARAGRAPH_\nMaitinasi planktonu. Ypa\xc4\x8d m\xc4\x97gsta zooplankton\xc4\x85, taip pat \xc4\x97da fitoplankton\xc4\x85 ir detrit\xc4\x85.\n_START_SECTION_\nPaplitimas\n_START_PARAGRAPH_\nMargasis pla\xc4\x8diakaktis yra \xc5\xa1iltavanden\xc4\x97 \xc5\xbeuvis. Nat\xc5\xabraliai paplit\xc4\x99s Ryt\xc5\xb3 Azijoje\xc2\xa0\xe2\x80\x93 ma\xc5\xbedaug nuo pietin\xc4\x97s Kinijos iki jos \xc5\xa1iaur\xc4\x97s rytinio pasienio palei Am\xc5\xabro up\xc4\x99 Rusijos Tolim\xc5\xb3j\xc5\xb3 Ryt\xc5\xb3 pietuose. _NEWLINE__NEWLINE_D\xc4\x97l \xc5\xa1i\xc5\xb3 \xc5\xbeuv\xc5\xb3 introdukavimo naujuose jiems regionuose ir ten \xc4\x97mus auginti \xc5\xbeuvininkyst\xc4\x97s \xc5\xabki\xc5\xb3 tvenkiniuose, daugelyje \xc5\xa1ali\xc5\xb3, \xc4\xafskaitant JAV, tapo invazine r\xc5\xab\xc5\xa1imi.\n_START_SECTION_\nPaplitimas Lietuvoje\n_START_PARAGRAPH_\nLietuvoje introdukuota, labai reta \xc5\xbeuvis. Gyvena tik \xc5\xbeuvininkyst\xc4\x97s tvenkiniuose, kur auginamas pramoniniu b\xc5\xabdu. Jis puikiai auga karpinio tipo tvenkiniuose, kur gausu planktono, kuriuo jie maitinasi, tad papildomai \xc5\xa1erti j\xc5\xb3 nereikia. Augimo sparta, laikymo sud\xc4\x97tingumo at\xc5\xbevilgiu \xc5\xa1i \xc5\xbeuvis yra vienas i\xc5\xa1 geresni\xc5\xb3 tvenkinyje augintin\xc5\xb3 \xc5\xbeuv\xc5\xb3 pasirinkimu.\n_START_SECTION_\nMargojo pla\xc4\x8diakak\xc4\x8dio daroma nauda ir \xc5\xbeala aplinkai\n_START_PARAGRAPH_\nMaitindamiesi, jie i\xc5\xa1valo vandens telkinius nuo planktono, ypa\xc4\x8d m\xc4\x97gsta zooplankton\xc4\x85, tame tarpe taip pat \xc4\x97da ir fitoplankton\xc4\x85, kuris sukelia \xe2\x80\x9evandens \xc5\xbeyd\xc4\x97jim\xc4\x85\xe2\x80\x9c ir jame prisodrindamas toksin\xc5\xb3. Bet paleisti \xc4\xaf jiems palankaus klimato vandenis, ten prisitaik\xc4\x99, da\xc5\xbenai tampa invazine r\xc5\xab\xc5\xa1imi, kaip atsitiko eil\xc4\x97je \xc5\xa1ali\xc5\xb3.'